《杂诗 其二》
宋代·李正民

乔木丘园古，疏篱舍屋深。路随山脚转，岸近海潮侵。

樵叟欣相遇，禅房许独寻。杖藜聊纵步，乘兴欲投簪。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。